  Анжелика Тихонова корреспондент 2021-2022 дышетскон аре Ижкарысь школаосын профилья выль классъёс усьтӥськозы. Сыӵе амалэн дышетскон пиналъёслы пӧртэм ӧнеръёслэн аспӧртэмлыкъёсынызы тодматскыны луонлык сётэ, ивортӥз карлэн пресс-службаез. Профилья классъёс кылдытонъя «Интеграция разных уровней образования для достижения высоких образовательных результатов» ӵектосэз Ижкарын 2018-тӥ арын мытӥзы. Со улсын школаос ватсаса тодон-валан сётӥсь огазеяськонъёсын, колледжъёсын, техникумъёсын, вузъёсын но промышленной предприятиосын валче ужало. Озьы, выль дышетскон арын пиналъёс понна усьтӥськозы: - эм классъёс (14, 25, 30 номеро лицейёсын, 83 номеро гимназиын но 42, 74, 80 номеро школаосын); - инженерной классъёс (25 номеро лицейын, Столичной лицейын, 42, 57 номеро школаосын); - инженерно-технологической классъёс (14 номеро лицейын, 20, 74 номеро школаосын, 56 номеро гимназиын); - юстицияя но правоя школа ассоциациос (25, 30, 45, 86 номеро лицейёсын, 16, 34, 42 номеро школаосын); бьюти-школаос (8, 20, 57, 62 номеро школаосын); - «Купол» дышетон среда: инженерной классъёс (Устинов ёросысь покчи техникъёслэн станциязы, «Механик» научно-технической центрын, «Форсайт» инженерно-технической центрын); - ужбергатонъя классъёс (7, 27, 28, 35, 49, 71, 78 номеро школаосын, 30 номеро лицейын); - нылпиослы техникая университет (творчествоез азинтонъя «Октябрьский» центр). Озьы ик 1-тӥ куарусёнэ Надежда Курченко нимо 91 номеро школаын нырысетӥез инженерно-авиационной класс усьтӥськоз. Со сяна, 100 но 76 номеро школаосын ожгар-зарезь ӧръя ужась кык классъёс кылдозы. Пусъём, Ижкарысь школаосын Атыкай музъемез гажан пыӵатӥсь 210 классъёс кылдытӥзы. Отын 4,9 сюрс нылпиос дышетско. Со сяна, 29 классъёсын волонтёръёслы, юнармеецъёслы, правоя, казакъёслы, МВД отрядъёс ужало. Тодэ вайытом, Удмуртиысь школаосын 6 сюрслэсь трос компьютер техника вуттозы.  Тегъёс: Дышетон Ижкар Удмуртия школаос  